แจงอีกราย! “ไอร่า” ย้ำแยกบัญชีชัดเจน เงินลูกค้าปลอดภัย 100%
“บล.ไอร่า” ย้ำชัดไม่ได้รับผลกระทบกรณีธุรกรรมซื้อขายหุ้น MORE ยันทรัพย์สินลูกค้าปลอดภัย 100% แยกบัญชีชัดเจน
“ไอร่า” แจงอีกราย! ยืนยันทรัพย์สินลูกค้าปลอดภัย 100% แยกบัญชีชัดเจน
18 พ.ย. 2565

บริษัทหลักทรัพย์ ไอร่า จำกัด (มหาชน) หรือ บล.ไอร่า ชี้แจงจากกรณีธุรกรรมซื้อขายหุ้นบริษัท มอร์ รีเทิร์น จำกัด (มหาชน) หรือ MORE ที่สร้างความเสียหายในวงกว้าง ทั้งนี้ขอยืนยันว่า บริษัทฯ ไม่มีการนำทรัพย์สินของลูกค้าที่อยู่ในความครอบครองของบริษัทฯ ไปชำระเป็นค่าซื้อหลักทรัพย์กับสำนักหักบัญชี (TCH) โดยที่ลูกค้าไม่ได้มีคำสั่งหรือยินยอมให้ดำเนินการ
ทั้งนี้ บล.ไอร่า มีมาตรฐานในการดำเนินธุรกิจ ตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในการแยกบัญชีทรัพย์สินของลูกค้าออกจากทรัพย์สินของบริษัทฯ อย่างชัดเจน จึงอยากจะตอกย้ำให้ทุกฝ่ายที่เกี่ยวข้องมั่นใจว่าทรัพย์สินของทุกท่านปลอดภัยและไม่ได้รับผลกระทบใดๆ อย่างแน่นอน ทั้งนี้ท่านสามารถทำธุรกรรมซื้อขายหลักทรัพย์และธุรกรรมอื่นๆ ที่เกี่ยวข้องได้ตามปกติ